ai4bharat/Pralekha huggingface dataset:
தொலைதொடர்பு மற்றும் தகவல் தொழில்நுட்ப அமைச்சகம்
புதிய பீகார் விதான் மண்டலுக்கு சேவை அளிக்க அடுத்த தலைமுறை வலையமைப்புத் தொலைபேசித் தொடர்பகத்தை பீகார் பெற்றது
அகண்ட அலைவரிசை இணையச் சேவைகளை அனைவருக்கும் வழங்கும் இந்திய அரசின் லட்சியத்தை பூர்த்தி செய்வதில் ஒரு பெரிய அடியை பி எஸ் என் எல் எடுத்து வைத்துள்ளது. பீகாரின் புதிய விதான் மண்டல் வளாகத்தில் அடுத்த தலைமுறை வலையமைப்பு தொலைபேசி தொடர்பகத்தையும். பீகாரில் உள்ள தனாப்பூர் தொலைபேசி தொடர்பகத்தில் பாராத் ஏர் பைபர் சேவையையும் தொலைத்தொடர்பு மற்றும் மின்னணு, தகவல் தொழில்நுட்பம் மற்றும் சட்டம், நீதி அமைச்சர் திரு. ரவி சங்கர் பிரசாத் புது தில்லியில் இருந்து காணொளிக் காட்சி மூலம் 29 ஆகஸ்ட் அன்று தொடங்கி வைத்தார். பீகார் துணை முதல்வர் திரு. சுஷில் குமார் மோடி, பீகார் சட்ட மேலவைத் தலைவர் திரு. அவதேஷ் நாராயண் சிங் மற்றும் இதர பிரமுகர்கள் இந்த நிகழ்ச்சியில் பங்கேற்றனர்.
கண்ணாடி இழை மூலம் இணைக்கப்பட்டிருப்பதால் பீகார் விதான் மண்டலில் உள்ள அடுத்த தலைமுறை வலையமைப்புத் தொலைபேசித் தொடர்பகம் நம்பகத்தகுந்த வட இணைப்பு மற்றும் அகண்ட அலைவரிசைச் சேவைகளுக்கான கூடுதல் தேவையைப் பூர்த்தி செய்யும். 512 தொலைபேசி இணைப்புகள் மற்றும் 128 அகண்ட அலைவரிசை இணைப்புகளுக்கான திறனை உள்ள இந்தத் தொடர்பகத்தின் திறனை இன்னும் அதிகப்படுத்த முடியும். புதிய மற்றும் பழைய சட்டசபை வளாகங்கள் மற்றும் புதிய தலைமைச் செயலகத்தின் ஏ, பி மற்றும் சி அலகுகளுக்கு இந்த வசதியின் மூலம் சேவை வழங்கப்படும்.
மாதத்துக்கு ரூ 349 என்னும் குறைந்த கட்டணத்தில் பாராத் ஏர் பைபரின் சந்தாத் திட்டங்கள் தொடங்கும். கிராமங்கள் மற்றும் கடினமான இடங்களுக்கு இணைய வசதியைக் கட்டுபடியாகக்கூடிய கட்டணத்தில் இது வழங்கும்.
(Visitor Counter : 124
குடியரசுத் துணைத் தலைவர் செயலகம்
அஜர்பைஜானின் பாக்கூ நகரில் நடைபெறவுள்ள 18-வது அணிசேரா நாடுகள் அமைப்பின்  உச்சிமாநாட்டின் இந்தியக் குழுவிற்குக் குடியரசுத் துணைத் தலைவர் தலைமை தாங்குவார்
அஜர்பைஜானின் பாக்கூ நகரில் அக்டோபர் 25-26 தேதிகளில் நடைபெறவுள்ள அணிசேரா நாடுகள் அமைப்பின் அரசுத் தலைவர்கள் பங்கேற்கும் 18-வது உச்சிமாநாட்டில் இந்தியக் குழுவிற்கு குடியரசுத் துணைத் தலைவர் திரு எம் வெங்கையா நாயுடு தலைமை தாங்குவார். இந்த உச்சிமாநாட்டிற்கு முன்னதாக அமைச்சர்கள் நிலையிலான கூட்டமும், மூத்த அதிகாரிகள் பங்கேற்கும் கூட்டமும் நடைபெறும்.
“சமகால உலகின் சவால்களை எதிர்கொள்ள பாண்டுங் கோட்பாடுகளைப் பின்பற்றுவதற்கு ஒருங்கிணைந்த மற்றும் தேவையான நடவடிக்கைகளை உறுதிசெய்வது” 18-வது நாம் உச்சிமாநாட்டின் மையப்பொருளாகும். இந்தக் கோட்பாடுகள் 1955-ல் நடைபெற்ற ஆசிய-ஆப்பிரிக்க மாநாட்டில் வடிவமைக்கப்பட்டன.
குடியரசுத் துணைத் தலைவரின் பங்கேற்பு, நாம் மற்றும் அதன் உறுப்பு நாடுகளுடன் இந்தியாவின் தொடர்புகளை மேலும் வலுப்படுத்தும்.
இந்த உச்சிமாநாட்டில் குடியரசுத் துணைத் தலைவர் தேசிய அறிக்கையை அளிப்பார். உச்சிமாநாட்டை நடத்துகின்ற நாட்டின் அதிபர் உட்பட பல்வேறு நாடுகளின் அரசுத் தலைவர்களையும் அவர் சந்தித்துப் பேசுவார்.
பாக்கூ நகரில் உள்ள இந்தியத் தூதரகம் ஏற்பாடு செய்யும் வரவேற்பு நிகழ்ச்சியில் இந்திய சமூகத்தினருடன் அவர் உரையாற்றுவார்.
குடியரசுத் துணைத் தலைவர் தலைமையிலான குழுவில் வெளியுறவு அமைச்சர் திரு எஸ் ஜெய்சங்கர், ஐநாவுக்கான இந்தியாவின் நிரந்தரப் பிரதிநிதி திரு.சையத் அக்பருதின், குடியரசுத் துணைத் தலைவரின் செயலாளர் திரு ஐ வி சுப்பாராவ் ஆகியோர் இடம்பெற்றுள்ளனர்.
நிதி அமைச்சகம்
நகர்ப்புற உள்ளாட்சி அமைப்புகளுக்கு ரூ. 1154.90 கோடி நிதி விடுவிப்பு
நகர்ப்புற உள்ளாட்சி அமைப்புகளுக்கு நிதி வழங்குவதற்காக நான்கு மாநிலங்களுக்கு ரூ. 1154.90 கோடி நிதியை மத்திய நிதியமைச்சகத்தின் செலவினத்துறை விடுவித்துள்ளது. திங்கட்கிழமை அன்று விடுவிக்கப்பட்ட இந்த நிதி ஆந்திரப்பிரதேசம் , பீகார் , குஜராத்  மற்றும் சிக்கிம்  வழங்கப்பட்டுள்ளது. இந்த நிதியிலிருந்து கண்டோன்மெண்ட் வாரியங்கள் உட்பட 10 லட்சத்திற்கும் மிகாத மக்கள் தொகை கொண்ட நகரங்களுக்கு நிதி ஒதுக்கீடு செய்யப்படும்.
தற்போது விடுவிக்கப்பட்டுள்ள நிதியையும் சேர்த்து 2021-22 –ல் நகர்ப்புற உள்ளாட்சி அமைப்புகளுக்காக மொத்தம் ரூ.9,172.63 கோடி நிதி விடுவிக்கப்பட்டுள்ளது. இதில் தமிழ்நாட்டிற்கு ரூ.741.75 நிதி வழங்கப்பட்டுள்ளதாக நிதியமைச்சர் தெரிவித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798314
தொலைதொடர்பு மற்றும் தகவல் தொழில்நுட்ப அமைச்சகம்
ஒருங்கிணைந்த பொருள் உற்பத்தி திட்டத்தின்கீழ் மனுக்கள் அளிக்க கடைசி நாள் 2022 ஆகஸ்ட் 25 வரை நீட்டிக்கப்பட்டுள்ளது
தொலைதகவல் தொடர்பு மற்றும் நெட்வொர்க் தயாரிப்புகளுக்கான உற்பத்தியுடன் இணைந்த ஊக்குவிப்புத் திட்டத்தின்கீழ் ஒருங்கிணைந்த பொருள் உற்பத்திக்குரிய விண்ணப்பங்களை பதிவு செய்வதற்கான நடைமுறை 2022 ஜூன் 21 அன்று தொடங்கியது. இதற்கு விண்ணப்பங்களை அளிப்பதற்கான கடைசி தேதி தொடக்கத்தில் ஜூலை 20 வரை என நிர்ணயிக்கப்பட்டது. பின்னர் இது, ஆகஸ்ட் 5 வரை என நீடிக்கப்பட்டது.
தற்போது ஆர்வமுள்ள சில நிறுவனங்களின் வேண்டுகோள்களை கவனத்தில் கொண்டு விண்ணப்பங்கள் அளிப்பதற்கான கடைசி தேதியை ஆகஸ்ட் 25 வரை நீடிப்பது என முடிவு செய்யப்பட்டுள்ளது. இதற்கான இணையப் பக்க முகவரி https://plitelecom.udyamimitra.in
பிரதமர் அலுவலகம்
ஹரியானாவுக்கு வருகை தந்த பிரதமர் சர் சோட்டு ராமின் உருவச்சிலையை திறந்து வைத்ததோடு, ரயில்பெட்டி புதுப்பிக்கும் தொழிற்சாலைக்கான அடிக்கல்லை நாட்டினார்
பிரதமர் திரு நரேந்திர மோடி ஹரியானாவில் உள்ள ரோத்தக்கில் உள்ள சாம்ப்ளாவுக்கு வருகை தந்தார்.
தீன பந்து சர் சோட்டுராமின் சிலையை பிரதமர் திறந்து வைத்தார்.
பின்பு நடைபெற்ற பொதுக் கூட்டத்தில் சோன்பத் ரயில்பெட்டி புதுப்பிக்கும் தொழிற்சாலைக்கான அடிக்கல்லை நாட்டினார். இந்த தொழிற்சாலை கட்டி முடிக்கப்படும் போது வடமண்டலத்தில் உள்ள ரயில்பெட்டிகளின் பெரிய அளவிலான பழுது பார்க்கும் மற்றும் பராமரிக்கும் பணிகளுக்கான தொழிற்சாலையாக இது விளங்கும்.
நிகழ்ச்சியில் பேசிய பிரதமர், இந்தியாவிற்கு பங்காற்றிய சமூக சீர்த்திருத்தவாதிகளில் ஒருவராக சவுத்ரி சோட்டு ராம்ஜி விளங்கினார் என்று கூறினார். சர் சோட்டு ராமின் வலிமையான குரல் ஒடுக்கப்பட்டவர்கள் மற்றும் நலிந்தவர்களுக்கான குரலாக ஒலித்தது என்று அவர் கூறினார்.
ரயில்பெட்டி புதுப்பிக்கும் தொழிற்சாலை சோன்பத்தின் வளர்ச்சிக்கு மட்டுமல்லாமல் ஒட்டுமொத்த ஹரியானா மாநிலத்தின் வளர்ச்சிக்கும் பங்களிக்கும் என்றும் பிரதமர் கூறினார். இத்தொழிற்சாலை இம்மண்டலத்தில் உள்ள சிறு தொழில் முனைவோருக்கு பலன் அளிப்பதோடு, இளைஞர்களுக்கு வேலை வாய்ப்புகளையும் உருவாக்கும் என்று அவர் கூறினார்.
சர் சோட்டு ராமின் தொலைநோக்குப் பார்வையை பிரதமர் பாராட்டினார். இது தொடர்பாக அவர் பாக்ரா அணை பற்றியும் பேசினார். விவசாயிகளுக்கு உரிய விலையை கொடுப்பதில் சர் சோட்டு ராமின் முன்முயற்சிகளை குறிப்பிட்ட பிரதமர், இது தொடர்பாக மத்திய அரசு எடுத்துள்ள நடவடிக்கைகள் பற்றியும் பேசினார்.
ஆயுஷ்மான் பாரத் திட்டத்தின் முன்னேற்றம் பற்றி பேசிய பிரதமர், சுகாதார உறுதித் திட்டத்தின் முதல் பயனாளி இந்த மாநிலத்தைச் சேர்ந்தவர் என்று கூறினார். இரண்டு வாரக் காலத்தில் ஐம்பதாயிரத்துக்கும் மேற்பட்டோர் இந்தத் திட்டத்தினால் பயனடைந்திருப்பதற்கு அவர் திருப்தி தெரிவித்தார்.
“பேட்டி பச்சாவோ, பேட்டி படாவோ” திட்டத்தின் வெற்றிப் பற்றி பிரதமர் குறிப்பிட்டார். ஹரியானாவின் கிராமங்களில் பிறந்த பெண் குழந்தைகள் சர்வதேச அரங்கில் நாட்டிற்கு பெருமை சேர்த்திருப்பதாக கூறிய அவர், ஹரியானாவின் இளைஞர்கள் இந்தியாவை ஒரு சர்வதேச விளையாட்டு சக்தியாக உருவாக்குவதில் உதவியுள்ளதாக கூறினார். சர் சோட்டு ராமின் கனவுகளை நனவாக்குவதில் நாம் துரிதமாக முன்னேறிக் கொண்டிருக்கிறோம் என்பதற்கு இவை அடையாளங்களாக இருக்கின்றன என்றார்.
------
(Visitor Counter : 161
பிரதமர் அலுவலகம்
கோரக்பூர் நிலவரம் குறித்து பிரதமர் தொடர்ந்து கண்காணிப்பு
கோரக்பூர் நிலரவம் குறித்து பிரதமர் திரு. நரேந்திர மோடி தொடர்ந்து கண்காணித்து வருகிறார்.
(கோரக்பூர் நிலவரம் குறித்து தொடர்ந்து கண்காணிப்பில் ஈடுபட்டு வருகிறார். மத்திய அரசு மற்றும் உ.பி. அரசு அதிகாரிகளுடன் தொடர்ந்து தொடர்பில் இருக்கிறார்.
“சுகாதாரத்துறை இணை அமைச்சர் அனுப்பிரியா பட்டேல் மற்றும் மத்திய சுகாதாரத்துறை செயலாளர் கோரக்பூர் நிலவரம் குறித்து ஆய்வு செய்வார்கள்” என்று பிரதமர் டுவிட்டரில் குறிப்பிட்டுள்ளார்.
அறிவியல் மற்றும் தொழில்நுட்பத்துறை
புவியின் அயனிமண்டல நில அதிர்வுகள் பற்றிய ஆய்வு
மத்திய அறிவியல் மற்றும் தொழில் நுட்பத் துறையின் கீழ் செயல்படும் இந்திய புவிகாந்தப்புல நிறுவனத்தின் [Indian Institute of Geomagnetism ] விஞ்ஞானிகள் அயனி மண்டலத்தில் அண்மையில் ஏற்பட்ட பெரிய நில அதிர்வுகள் பற்றி விரிவான ஆய்வினை மேற்கொண்டுள்ளனர். இது பற்றிய கூடுதல் தகவல்களுக்கு : https://pib.gov.in/PressReleseDetail.aspx?PRID=1611606
(Visitor Counter : 151
மத்திய அமைச்சரவை
தேசிய சுகாதார இயக்கம் 2019-20-இன் வளர்ச்சி பற்றி மத்திய அமைச்சரவையிடம் எடுத்துரைப்பு
நிதியாண்டு 2019-20-இல் தேசிய சுகாதார இயக்கத்தின் வளர்ச்சி குறித்து பிரதமர் திரு நரேந்திர மோடி தலைமையிலான அமைச்சரவையிடம் முறையாக எடுத்துரைக்கப்பட்டது.
பேறுகாலத்தில் தாய் இறப்பு விகிதம், சிசு உயிரிழப்பு விகிதம், ஐந்து வயதிற்குட்பட்ட குழந்தைகளின் உயிரிழப்பு விகிதம், ஒட்டுமொத்த குழந்தைப்பேறு விகிதம் உள்ளிட்டவை துரித காலத்தில் குறைந்துள்ளன. காசநோய், மலேரியா, டெங்கு, தொழுநோய் உள்ளிட்ட பல்வேறு நோய்களுக்கான திட்டங்களின் வளர்ச்சி குறித்தும் எடுத்துரைக்கப்பட்டது.
விவரம்:
குழந்தைப் பருவத்தில் நிமோனியாவால் ஏற்படும் உயிரிழப்புகளை தடுப்பதற்காக அறிமுகப்படுத்தப்பட்ட சான்ஸ் முன்முயற்சி, பேறுகாலத்தில் தாய் மற்றும் பிறந்த குழந்தைகளின் நல்வாழ்விற்கான அனைத்து திட்டங்களும் ஒருங்கிணைக்கப்பட்ட சுமன் முன்முயற்சி, பேறுகால மருத்துவ பணியியல் சேவைகள் முன்முயற்சி போன்ற புதிய நடவடிக்கைகளை 2019-20-ஆம் ஆண்டில் தேசிய சுகாதார இயக்கம் அறிமுகப்படுத்தியது.
செயல்படுத்துவதற்கான வியூகம்:
ஏழைகள் மற்றும் பாதிக்கப்படக்கூடிய பிரிவினருக்கு மாவட்ட மருத்துவமனைகள் வரை குறைந்த விலையில், தரமான மருத்துவ சேவைகளை வழங்குவதில் மாநிலங்கள் மற்றும் யூனியன் பிரதேசங்களுக்கு தேவையான நிதி மற்றும் தொழில்நுட்ப ஆதரவை தேசிய சுகாதார இயக்கத்தின் கீழ் சுகாதாரம் மற்றும் குடும்பநல அமைச்சகம் வழங்குகிறது. மேம்படுத்தப்பட்ட சுகாதார உள்கட்டமைப்பு, மனித வளம், மருத்துவ சேவையை ஊரக பகுதிகளில் வழங்குவது இதன் மற்றொரு முக்கிய நோக்கமாகும்.
இலக்குகள்:
• பேறுகாலத்தில் தாய் இறப்பு விகிதத்தை 1/1000-ஆகக் குறைப்பது
• சிசு உயிரிழப்பு விகிதத்தை 25/1000-ஆகக் குறைப்பது
• ஒட்டுமொத்த குழந்தைப்பேறு விகிதத்தை 2.1-ஆகக் குறைப்பது
• தொழுநோயின் பரவலை பத்தாயிரம் மக்கள் தொகையில் 1-க்கும் குறைவாகக் குறைப்பது
• மலேரியாவின் பாதிப்பை ஆண்டுக்கு ஆயிரத்துக்கு 1-க்கும் குறைவாகக் குறைப்பது
• தொற்று நோய்கள், தொற்றும் தன்மை அல்லாத நோய்கள், காயங்கள் மற்றும் அவசரகால நோய்களினால் ஏற்படும் உயிரிழப்பு மற்றும் நோயின் தன்மையைக் கட்டுப்படுத்துவது
• மருத்துவ செலவினங்களுக்கான தொகையைக் குறைப்பது
• 2025-ஆம் ஆண்டுக்குள் இந்தியாவிலிருந்து காசநோயை முற்றிலும் ஒழிப்பது
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1706902
பிரதமர் அலுவலகம்
ஆயுஷ்மான் பாரத்-பிரதமரின் மக்கள் ஆரோக்கிய திட்டம் மூன்றாண்டுகள் நிறைவு செய்வதை முன்னிட்டு பிரதமர் பாராட்டு
உலகின் மாபெரும் சுகாதார திட்டமான ஆயுஷ்மான் பாரத்-பிரதமரின் மக்கள் ஆரோக்கிய திட்டம், மூன்றாண்டுகள் நிறைவு செய்வதை முன்னிட்டு பிரதமர் திரு நரேந்திர மோடி இத்திட்டத்தை பாராட்டியுள்ளார்.
மைகவ் இந்தியா-விற்கு அவர் அளித்துள்ள பதிலில்,
“சுகாதாரத்தின் முக்கியத்துவம், கடந்த ஆண்டில் மேலும் தெளிவாக உணரப்பட்டுள்ளது.
நமது மக்களுக்கு உயர் தரமான மற்றும் குறைந்த விலையில் மருத்துவ சேவையை வழங்குவதில் உறுதி பூண்டுள்ளோம். இந்த தொலைநோக்குப் பார்வையை நிறைவேற்றுவதில் ஆயுஷ்மான் பாரத்-பிரதமரின் மக்கள் ஆரோக்கிய திட்டம் மிக முக்கிய பங்கு வகிக்கிறது”, என்று குறிப்பிட்டுள்ளார்.
நிதி அமைச்சகம்
2023-24 நிதியாண்டில், 2023 ஜூன் மாதம் வரையிலான மத்திய அரசுக் கணக்குகளின் மாதாந்திர மறுஆய்வு
2023 ஜூன் மாதம் வரையிலான மத்திய அரசின் மாதாந்திர கணக்குகள் ஒருங்கிணைக்கப்பட்டு அறிக்கைகள் வெளியிடப்பட்டுள்ளன. அதன் சிறப்பம்சங்கள் பின்வருமாறு:-
2023 ஜூன் மாதம் வரை இந்திய அரசு ரூ .5,99,291 கோடியை  பெற்றுள்ளது. இதில் ரூ .4,33,620 கோடி வரி வருவாயாகவும், ரூ .1,54,968 கோடி வரி அல்லாத வருவாயாகவும், ரூ .10,703 கோடி கடன் அல்லாத மூலதன ரசீதுகளாகவும் உள்ளன. இதே காலகட்டம் வரை ரூ.2,36,560 கோடி மாநில அரசுகளுக்கு வரிப்பகிர்வாக மத்திய அரசால் அளிக்கப்பட்டுள்ளது. இது முந்தைய ஆண்டை விட ரூ.93,785 கோடி அதிகமாகும்.
மத்திய அரசின் மொத்த செலவினம் ரூ.10,50,661 கோடி . இதில் ரூ.7,72,181 கோடி வருவாய்க் கணக்கிலும், ரூ.2,78,480 கோடி மூலதனக் கணக்கிலும் உள்ளது. மொத்த வருவாய் செலவினத்தில், 2,43,705 கோடி ரூபாய் வட்டி செலுத்துவதற்காகவும், 87,035 கோடி ரூபாய் முக்கிய மானியங்களுக்காகவும் செலவிடப்பட்டுள்ளது.
----
ANU/PLM/KPG
(Visitor Counter : 68
தேர்தல் ஆணையம்
இந்திய குடியரசுத் தலைவர் பதவிக்கான தேர்தல் தேதி அறிவிப்பு
இந்திய குடியரசுத் தலைவர் திரு.ராம்நாத் கோவிந்தின் பதவிக் காலம் 2022 ஜுலை 24-ம் தேதியுடன் நிறைவடைகிறது. இந்திய அரசியலமைப்புச் சட்டம் 62-வது பிரிவின்படி, தற்போதுள்ள குடியரசுத் தலைவரின் பதவிக்காலம் முடிவடைவதற்குள், அதற்கான தேர்தல் நடத்தி முடிக்கப்பட வேண்டும்.
எனவே குடியரசு தலைவர் தேர்தலுக்கான கால அட்டவணையை தேர்தல் ஆணையம் வெளியிட்டுள்ளது. இதன்படி, குடியரசுத் தலைவர் தேர்தலுக்கான அறிவிக்கை ஜூன் 15-ம் தேதி வெளியிடப்படும். வேட்பு மனு தாக்கல் செய்வதற்கான கடைசி தேதி ஜூன் 29. வேட்பு மனுக்கள் பரிசீலனை ஜூன் 30-ம் தேதி. வேட்பு மனுக்களை திரும்பப் பெறுவதற்கான கடைசி தேதி ஜூலை 2-ம் தேதி. தேவைப்பட்டால் குடியரசுத் தலைவரை தேர்ந்தெடுப்பதற்கான வாக்குப்பதிவு ஜூலை 18-ம் தேதியும் வாக்குகளை எண்ணும் பணி ஜூலை 21-ம் தேதியும் நடைபெறும் என தேர்தல் ஆணையம் தெரிவித்துள்ளது.
இந்த தேர்தலில் போட்டியிட விரும்புவோர் குறைந்தபட்சம் 50 எம்பிக்கள்/ எம்எல்ஏக்கள் முன்மொழிதலுடன் 50 எம்பிக்கள்/ எம்எல்ஏக்கள் வழிமொழிதலுடனும் நேரடியாகவோ அல்லது முன்மொழிந்தவர் அல்லது வழிமொழிந்தவர்களில் ஒருவர் மூலமாகவோ விண்ணப்பிக்கலாம். தேர்தல் நாளன்று நாடாளுமன்ற வளாகத்திலும் மாநில மற்றும் யூனியன் பிரதேச சட்டபேரவை வளாகங்களிலும் வாக்குப்பதிவு நடைபெறும்.
குடியரசுத் துணைத் தலைவர் செயலகம்
மதிப்பு சார்ந்த கல்வியை வழங்க குடியரசு துணைத் தலைவர் அறைகூவல்
ஒரு தனிநபரின் முழுமையான வளர்ச்சிக்கு மதிப்பு சார்ந்த கல்வி வழங்கப்படுவது அவசியமென்று
குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார்.
இந்தியா மற்றும் பூட்டானுக்கான ஐக்கிய நாடுகள் சபையின் தகவல் மையம் மற்றும் ஸ்ரீ ராம் சந்திர மிஷன் இணைந்து நடத்திய 'ஹார்ட்ஃபுல்நெஸ் அகில இந்திய கட்டுரைப் போட்டியின்' இணைய வழியிலான தொடக்க விழாவில் பேசிய அவர், ஒரு நாட்டின் எதிர்காலம் இளைஞர்களால் வடிவமைக்கப்படுகிறது என்றார்.
இந்த தகவல் தொழில்நுட்ப யுகத்தில், சரியான மதிப்பு சார்ந்த விஷயங்களை இளைஞர்களிடத்தில் கொண்டு செல்வது இன்னும் அவசியமாகிறது என்று திரு நாயுடு கூறினார்.
கொவிட்-19 தொடர்பான அனைத்து முன்னெச்சரிக்கை நடவடிக்கைகளையும் தொடர்ந்து பின்பற்றுமாறு மக்களைக் கேட்டுக்கொண்ட குடியரசு துணைத் தலைவர், பெருந்தொற்று காலத்தில் உதவி தேவைப்படுவோருக்கு தங்களால் இயன்றதை செய்யுமாறு அனைவரையும் கேட்டுக் கொண்டார்.
மற்றவர்களுக்காக நீங்கள் வாழும் போது அதிக காலம் வாழ்கிறார்கள் என்று அவர் கூறினார். கொரோனா வைரஸ் விரைவில் தோற்கடிக்கப்படும் என்றும் அவர் நம்பிக்கை தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653272
(Visitor Counter : 117
பிரதமர் அலுவலகம்
நாகலாந்தின் ட்யூன்சங்-கில் தூய்மை இந்தியா இயக்கத்தின் அளப்பரிய பணிகளுக்குப் பிரதமர் பாராட்டு
நாகலாந்தின் ட்யூன்சங்-கில் தூய்மை இந்தியா இயக்கத்தின் அளப்பரியப் பணிகளுக்குப் பிரதமர் திரு. நரேந்திர மோடி பாராட்டுத் தெரிவித்துள்ளார்.
நாகலாந்து சட்டப் பேரவை உறுப்பினர் திரு. ஜாக்கோப் ஸிமோமி வெளியிட்டுள்ள ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவில் தெரிவித்திருப்பதாவது:
“நன்று! நாடு முழுவதும் தூய்மை இந்தியா திட்டம் மாபெரும் உத்வேகத்துடன் செயல்படுத்தப்பட்டு வருவது, சுகாதாரம் மற்றும் மகளிருக்கு அதிகாரமளித்தல் உள்ளிட்ட பல்வேறு துறைகளில் உறுதியான நற்பலனை அளித்து வருகிறது.”
பிரதமர் அலுவலகம்
ஆசிய விளையாட்டுப் போட்டியில் குண்டு எறிதலில் வெண்கலப் பதக்கம் வென்ற கிரண் பலியனுக்கு பிரதமர் வாழ்த்து
ஆசிய விளையாட்டுப் போட்டியின் குண்டு எறிதல் போட்டியில் வெண்கலப் பதக்கம் வென்ற கிரண் பலியனுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவில் கூறியிருப்பதாவது:
2022 ஆசிய விளையாட்டுப் போட்டிகளில் இந்திய வீரர்கள் தொடர்ந்து ஜொலிக்கிறார்கள்.
குண்டு எறிதல் போட்டியில் அற்புதமான சாதனை படைத்து வெண்கலப் பதக்கம் வென்ற சிறந்த வீராங்கனை கிரண் பலியனுக்கு பெரிய வாழ்த்துகள். அவரது வெற்றி ஒட்டுமொத்த தேசத்தையும் மகிழ்ச்சியில் ஆழ்த்தியுள்ளது.”
இவ்வாறு பிரதமர் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
புனேவில் புதிய விமான நிலையம் அமைக்க விற்பனை ஒப்புதல்
பாரதத்திற்கான அடுத்த தலைமுறை விமான நிலையங்களை நிர்மாணிக்கும் முயற்சியின் பகுதியாக விமான நிலையங்களின் திறனை மேம்படுத்துவதில் அரசு உறுதியுடன் இருப்பதாக மத்திய உள்நாட்டு விமான போக்குவரத்துத் துறை அமைச்சர் திரு. சுரேஷ் பிரபு கூறியுள்ளார். நியாயமான மற்றும் சம நிலக் கையகப்படுத்தல், விமான நிலையம் மற்றும் பிராந்திய வளர்ச்சிக்கான நீண்ட கால திட்டம் மற்றும் சம்பந்தப்பட்ட அனைவருக்கும் சமநிலைப் பொருளாதாரம் ஆகியவை அடுத்த தலைமுறை விமான நிலையம் அமைக்கும் முயற்சியின் முக்கியமான மூன்று அம்சங்கள் என அவர் குறிப்பிட்டார். பயணிகள் வசதியை மேம்படுத்துவது, சரக்கு கையாளும் வசதிகளை மேம்படுத்துவது, உதான் திட்டத்தின் கீழ் 56 விமான நிலையங்களை செயல்பாட்டுக்கு கொண்டு வருவது ஆகியவற்றுக்கு கண்ணோட்டம் அளிக்கப்படும் என அவர் தெரிவித்தார்.
புதிய விமான நிலையங்களுக்கான வழிகாட்டுக் குழுவின் பரிந்துரைகளை ஏற்ற திரு. சுரேஷ் பிரபு, புனே புரந்தரில் புதிய விமான நிலையத்திற்கு இன்று ஒப்புதல் அளித்தார். நொய்டா சர்வதேச விமான நிலையம் அமைக்க உத்தர பிரதேச அரசுக்கு அவர் கொள்கை அளவில் ஒப்புதல் அளித்தார்.
மேலும் விவரங்கள் பெற pib.gov.in.
பிரதமர் அலுவலகம்
ஒற்றைக் கொம்பு காண்டாமிருகங்களின் நலனைப் பாதுகாக்கும் அசாம் குழுவினரின் நடவடிக்கைகளுக்கு பிரதமர் பாராட்டு
ஒற்றைக் கொம்பு காண்டாமிருகங்களின் நலனைப் பாதுகாக்கும் அசாம் குழுவினரின் நடவடிக்கைகளை பிரதமர் திரு நரேந்திர மோடி பாராட்டியுள்ளார். ஒற்றைக்கொம்பு காண்டாமிருகங்கள் இந்தியாவின் பெருமை என்று குறிப்பிட்டு, அவற்றைப் பாதுகாப்பதற்கு தேவையான அனைத்து நடவடிக்கைகளும் மேற்கொள்ளப்படும் என்று கூறினார்.
அசாம் முதல்வர் திரு ஹிமந்தா பிஸ்வா சர்மாவின் சுட்டுரைச் செய்திக்கு பிரதமர் அளித்த பதிலில்,
“அசாம் குழுவினரின் நடவடிக்கை மிகவும் பாராட்டுக்குரியது. ஒற்றைக்கொம்பு காண்டாமிருகம், இந்தியாவின் பெருமை என்பதால், அவற்றின் பாதுகாப்பிற்குத் தேவையான நடவடிக்கைகள் அனைத்தும் மேற்கொள்ளப்படும்”, என்று தெரிவித்தார்.
பிரதமர் அலுவலகம்
குஜராத் முன்னாள் முதல்வர் திரு கேசுபாய் பட்டேலுக்கு பிரதமர் அஞ்சலி
குஜராத் முன்னாள் முதல்வர், மறைந்த திரு கேசுபாய் பட்டேலுக்கு பிரதமர் திரு நரேந்திர மோடி, அன்னாரது காந்தி நகர் இல்லத்தில் அஞ்சலி செலுத்தினார்.
------
(
நித்தி ஆயோக்
ஆகஸ்ட் 7 அன்று நடைபெறும் நித்தி ஆயோகின் 7-வது நிர்வாக கவுன்சில் கூட்டத்திற்கு பிரதமர் தலைமை வகிப்பார்
சீரான, நீடிக்கவல்ல, அனைவரையும் உள்ளடக்கிய இந்தியாவை கட்டமைப்பதை நோக்கிய நித்தி ஆயோகின் 7-வது நிர்வாக கவுன்சில் கூட்டம் 2022 ஆகஸ்ட் 7 அன்று நடைபெறவுள்ளது. மத்திய மற்றும் மாநிலங்கள் / யூனியன் பிரதேசங்களுக்கு இடையேயான ஒத்துழைப்பின் புதிய சகாப்தத்திற்கு இது வழிவகுக்கும்.
புதுதில்லியில் உள்ள குடியரசுத் தலைவர் மாளிகையின் கலாச்சார மையத்தில் நடைபெறும் கூட்டத்திற்கு பிரதமர் திரு நரேந்திர மோடி தலைமை தாங்குவார். மாற்றுப்பயிர்கள், எண்ணெய் வித்துக்கள், பருப்புவகைகள் மற்றும் வேளாண் சமூகங்களின் தன்னிறைவை எட்டுதல், தேசிய கல்விக் கொள்கை- பள்ளிக்கல்வியின் அமலாக்கம், தேசிய கல்விக் கொள்கை- உயர்கல்வியின் அமலாக்கம், நகர்ப்புற நிர்வாகம் உள்ளிட்டவை இந்தக் கூட்டத்தின் விவாதப்பொருளில் இடம்பெறும்.
2019 ஜூலை மாதத்திற்கு பின் இந்த நிர்வாக கவுன்சில் கூட்டம் முதல் முறையாக நேரடியாக நடைபெறுகிறது. கொவிட்-19 பெருந்தொற்று பின்னணியில் அதற்கு எதிராக அமிர்தகாலத்திற்குள் நாம் நுழையும் நிலையிலும் ஜி-20 அமைப்பின் தலைமையேற்று அடுத்த ஆண்டு உச்சிமாநாட்டை நடத்தும் நிலையிலும் இந்த கூட்டம் முக்கியத்துவம் பெறுகிறது.
இந்த நிர்வாக கவுன்சிலில் பிரதமர், மாநிலங்கள் மற்றும் சட்டமன்றம் உள்ள யூனியன் பிரதேசங்களின் முதலமைச்சர்கள் மற்றும் துணைநிலை ஆளுநர்கள், அலுவல் சார்ந்த உறுப்பினர்கள், நித்தி ஆயோகின் துணைத்தலைவர், முழுநேர உறுப்பினர்கள், மத்திய அமைச்சர்கள், சிறப்பு அழைப்பாளர்கள் இடம் பெறுவார்கள்.
நிதி அமைச்சகம்
மத்திய பட்ஜெட் குறித்து மாநில நிதி அமைச்சர்களுடன் மத்திய நிதி அமைச்சர் திருமதி நிர்மலா சீதாராமன் ஆலோசனை
மாநிலங்கள் மற்றும் யூனியன் பிரதேசங்களை சேர்ந்த நிதியமைச்சர்களுடன் பட்ஜெட்டுக்கு முந்தைய ஆலோசனை கூட்டத்தை மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் இன்று நடத்தினார்.
பல்வேறு மாநிலங்களின் முதல்வர்கள், துணை முதல்வர்கள், நிதியமைச்சர்கள், அமைச்சர்கள் மற்றும் மூத்த அதிகாரிகள் உள்ளிட்டோர் காணொலி மூலம் நடைபெற்ற இந்த கூட்டத்தில் கலந்துகொண்டனர்.
இக்கூட்டத்தில் கலந்துகொண்ட பெரும்பாலானோர், பெருந்தொற்றால் பாதிக்கப்பட்ட மாநிலங்களின் கடன் அளவை அதிகப்படுத்தியதற்காக மத்திய நிதி அமைச்சருக்கு நன்றி தெரிவித்தனர்.
எதிர்வரும் மத்திய நிதிநிலை அறிக்கை குறித்த அவர்களது ஆலோசனைகளையும் இக்கூட்டத்தில் பங்கேற்றோர் தெரிவித்தனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleaseIframePage.aspx?PRID=1689801
திறன் மேம்பாடு மற்றும் தொழில் முனைவோர் அமைச்சகம்
ட்ரோன் தயாரிப்பி்ல் திறன் பயிற்சித் திட்டம்
மத்திய திறன் மேம்பாடு மற்றும் தொழில்முனைவோர் அமைச்சகம் ட்ரோன் தயாரிப்பு, பழுது பார்த்தல், பராமரிப்பு பணிகளுக்கான 5 குறுகிய காலப் பயிற்சித் திட்டங்களை தொடங்கியுள்ளது. நாடு முழுவதும் 19 மாநிலங்களில் 126 தொழில் பயிற்சி மையங்களில் இத்திட்டம் செயல்படுத்தப்படுகிறது.
அதன்படி ட்ரோன் பழுது பார்ப்பு தொழில்நுட்பம், ட்ரோன் தயாரிப்பு மற்றும் பாகங்கள் இணைப்புத் தொழில்நுட்பம், ட்ரோன் இயக்குபவர், விவசாயப்பணிக்கான ட்ரோன், பூச்சிக்கொல்லி மருந்து மற்றும் உரம் தெளித்தல் ட்ரோன் ஆகியவற்றில் குறுகிய காலப் பயிற்சி வழங்கப்பட உள்ளது.
இத்தகவலை மக்களவையில், மத்திய திறன் மேம்பாடு மற்றும் தொழில்முனைவோர் துறை இணை அமைச்சர் திரு ராஜீவ் சந்திரசேகர் எழுத்துப்பூர்வமாக பதில் அளித்த போது தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846984
வணிகம் மற்றும் தொழில்துறை அமைச்சகம்
ஒயின் ஏற்றுமதியை அதிகரிக்க முயற்சி – லண்டன் ஒயின் கண்காட்சியில் இந்தியா பங்கேற்பு
லண்டன் ஒயின் கண்காட்சி ஜுன் 7 முதல் 9-ம் தேதி வரை நடைபெற்றது. வர்த்தகம் மற்றும் தொழில்துறை அமைச்சகத்தின்கீழ் செயல்படும், வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தின் முயற்சியால், பத்து இந்திய ஒயின் ஏற்றுமதியாளர்கள் லண்டன் ஒயின் கண்காட்சியில் பங்கேற்றனர்.
ஒயின் தொடர்பான உலகின் மிக முக்கியமான வணிக சந்தையாக லண்டன் ஒயின் கண்காட்சி கருதப்படுகிறது. இது ஜுன் 7 முதல் ஜுன் 9 வரை நடைபெற்றது.
ரெஸ்வேரா ஒயின்ஸ், சுலா ஒயின் யார்ட்ஸ், குட்டிராப் ஒயின் செல்லர்ஸ், ஹில் ஜில் ஒயின்ஸ் உள்ளிட்ட இந்திய ஒயின் ஏற்றுமதியாளர்கள் இந்த கண்காட்சியில் பங்கேற்றனர்.
உலக அளவில் மதுபானங்களுக்கான ஏற்றுமதி சந்தையில் 3-வது பெரிய நாடாக இந்தியா இருப்பதால், தானியங்களிலிருந்து ஆண்டொன்றுக்கு 33,919 கிலோ லிட்டர் மதுபானம் தயாரிக்க உரிமம் பெற்ற 12 நிறுவனங்கள் உள்ளன. இவை இந்திய அரசின் உரிமம் பெற்று 56 யூனிட் பீர் தயார் செய்கின்றன.
2020-21-ம் ஆண்டில், இந்தியா, 322.12 மில்லியன் அமெரிக்க டாலர் மதிப்புடைய, 2.47 லட்சம் மெட்ரிக் டன் மதுபானப் பொருட்களை ஏற்றுமதி செய்துள்ளது. 2020-21-ல், ஐக்கிய அரபு எமிரேட்ஸ், சிங்கப்பூர், கானா, கேமரூன், காங்கோ உள்ளிட்ட நாடுகளுக்கு மதுபானப் பொருட்களை இந்தியா ஏற்றுமதி செய்துள்ளது.
மேலும் விவரங்களுக்கு பின்வரும் ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1832846
பிரதமர் அலுவலகம்
துருக்கி அதிபர் எர்டோகனுடன் பிரதமர் சந்திப்பு
சமர்க்கண்டில் ஷாங்காய் ஒத்துழைப்பு அமைப்பின் உச்சிமாநாட்டுக்கு இடையே துருக்கி அதிபர் திரு ரெசெப் தையிப் எர்டோகனை பிரதமர் திரு நரேந்திர மோடி சந்தித்தார்.
இரு தலைவர்களும் இந்தியா – துருக்கி இடையிலான உறவுகளை ஆய்வு செய்தனர். பொருளாதார உறவுகளில், குறிப்பாக இருதரப்பு வர்த்தகத்தில் சமீபத்திய ஆண்டுகளில் பெரும் முன்னேற்றம் அடைந்துள்ள நிலையில், பொருளாதார மற்றும் வணிக இணைப்புகளை மேலும் மேம்படுத்துவதற்கான சாத்தியக்கூறுகளை அவர்கள் ஒப்புக்கொண்டனர்.
இரு தலைவர்களும் பிராந்திய மற்றும் உலகளாவிய வளர்ச்சி பற்றிய கருத்துக்களையும் பரிமாறிக் கொண்டனர். இருதரப்பு விவகாரங்களில் மட்டுமல்லாமல், பிராந்தியத்தின் நலனுக்காகவும் வழக்கமான தொடர்புகளைப் பேண இரு தலைவர்களும் ஒப்புக்கொண்டனர்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய அரசு குடியிருப்பை காலி செய்ய மேலும் கால அவகாசம்
ஜெனரல் பூல் ரெசிடென்சியல் அகாமாடேசன்’ கீழ் ஒதுக்கப்பட்டுள்ள மத்திய அரசுக் குடியிருப்புகளை, தமக்கு ஒதுக்கப்பட்டுள்ள காலத்திற்கும் கூடுதலாக தக்க வைத்திருப்பவர்கள், காலி செய்வதற்கு, மத்திய வீட்டுவசதி மற்றும் நகர்ப்புற விவகாரங்கள் அமைச்சகம், மேலும் 15 நாள் அவகாசம் அளித்துள்ளது. அதாவது, குடியிருப்பை காலி செய்வதற்கான கடைசி தேதி ஜூலை 15 ஆம் தேதி வரை நீட்டிக்கப்பட்டுள்ளது. அதிகரித்து வரும் கொவிட்-19 பெருந்தொற்றால், மாற்று வீடு கிடைப்பதும், வீடு மாற்றுவதற்கு உதவக் கூடிய தொழிலாளர்கள் கிடைப்பதும் கடினமாக இருப்பதாகவும், கால நீடிப்பு தரவேண்டும் என்றும் பலர் கோரிக்கை விடுத்ததால் அமைச்சகம் இந்த முடிவை எடுத்துள்ளது.
(Visitor Counter : 145
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அரசு அலுவலகங்களில் காகிதம் பயன்படுத்துவதில் சிக்கனம்
மத்திய அரசின் தேசிய மின்னணு ஆளுகை திட்டத்தின் கீழ் மின்னணு அலுவலகம் என்பது இயக்க அடிப்படையிலான திட்டமாகும். மத்திய மின்னணுவியல், தகவல் தொழில்நுட்ப அமைச்சகத்தின் தேசிய தகவலியல் மையம் இந்த மின்னணு அலுவலக மென்பொருளை உருவாக்கியுள்ளது. இது அனைத்து மத்திய அமைச்சகங்கள் / துறைகளில் அமல்படுத்தப்படும். மின்னணு அலுவலக முறையில் வழக்கமான பணிகளான விடுப்பு மேலாண்மை, கோப்பு பராமரிப்பு, பயிற்சி பணிகள், பயண விடுப்பு மேலாண்மை, எழுதுபொருட்கள் கோரிக்கை அமைப்பு போன்றவை அடங்கியுள்ளன. இவையனைத்தும் அலுவலகங்களில் காகிதம் பயன்படுத்துவதில் சிக்கனம் ஏற்படுவதற்காக செயல்படுகின்றன.
21.03.2018 நிலவரப்படி 78 மத்திய அமைச்சகங்கள் / துறைகள் மின்னணு அலுவலக திட்டத்தை அமல்படுத்துகின்றன.
மாநிலங்களவையில் இன்று  கேள்விக்கு எழுத்து மூலம் அளித்த பதிலில் வடகிழக்கு மண்டல மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியங்கள், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் இத்தகவலைத் தெரிவித்தார்.
(Visitor Counter : 96